বার বার গাড়িতে ধাক্কা ডাম্পারের, দুর্ঘটনায় মৃত্যু ওড়িশার ২ বিজেপি নেতার

ভুবনেশ্বর: রবিবার ভোররাতে মর্মান্তিক দুর্ঘটনায় নিহত ওড়িশার (Odisha) দুই বিজেপি নেতা (Bjp Leader) । তাদের গাড়ির সঙ্গে একটি ডাম্পারের ধাক্কায় এই দুর্ঘটনা ঘটে। পুলিশ জানিয়েছে, মৃত দুই নেতার নাম দেবেন্দ্র নায়েক (Debendra Nayak) ও মুরলীধর ছুড়িয়া (Muralidhar Chhuria)। নায়েক বিজেপির গোশালা মণ্ডল সভাপতি (BJP’s Goshala mandal president) ।

মুরলীধর প্রাক্তন সরপঞ্চ ছিলেন (former sarpanch)। পরিবারের তরফ ইচ্ছাকৃত দুর্ঘটনা ঘটানোর অভিযোগ দায়ের। দুজনই প্রবীণ বিজেপি নেতা নৌরি নায়েকের (BJP leader Nauri Naik) ঘনিষ্ঠ ছিলেন।

আরও পড়ুন: মালদহে তৃণমূল কাউন্সিলার খুনে বিস্ফোরক বয়ান অভিযুক্তের স্ত্রীর

এদিন ভোররাতে রাজ্যের সম্বলপুর জেলায় তাদের গাড়ির সঙ্গে একটি ডাম্পারের সংঘর্ষ হয়। পুলিশ আরও জানায়, প্রায় দেড়টা নাগাদ বুরলা থানা এলাকার পাঁচ নম্বর জাতীয় সড়ক ধরে তাদের গাড়ি যাচ্ছিল। গাড়িতে চালক সমেত ছয়জন ছিলেন। তারা ভূবনেশ্বর থেকে করদোলায় ফিরছিলেন। দেবেন্দ্র নায়েক ও মুরলীধর ছুড়িয়াকে দুজকেই নিকটবর্তী হাসপাতালে নিয়ে যাওয়া হয়, চিকিৎসক মৃত বলে জানান। আহতরা সেখানে চিকিৎসাধীন।

সুরেশ চন্দ্র বলে আহত এক বিজেপি কর্মীর বয়ান অনুযায়ী, ডাম্পারটি এসে তাদের গাড়ির পিছনে দুবার ধাক্কা মারে। কেউ ইচ্ছে করেই বার বার এটা করছিল বলেই মনে হয়। চালক কান্তপল্লী স্কোয়ারের কাছে হাইওয়ে থেকে একটি গ্রামের রাস্তার দিকে গাড়ি ঘুরিয়ে নেন। কিন্তু তার পরেও ডাম্পারটি বার বার গাড়ির পিছনে ধাক্কা মারতে থাকে। ফলে গাড়িটি উল্টে যায়।

চন্দ্র জানান, মহাসড়কে ডাম্পারটি তাদের গাড়িকে দুইবার ধাক্কা না দেওয়া পর্যন্ত তিনি সচেতন ছিলেন, কিন্তু তৃতীয়বার ধাক্কা দিলে জ্ঞান হারিয়ে ফেলেন। তার পর আর কিছু মনে নেই। বিজেপি কর্মী সুরেশ চন্দ্র বলেন, একট ভুলবশত ধাক্কা একবার লাগতে পারে, কিন্তু বার বার ধাক্কা মারাকে আমি ভুল বলে মনে করি না। ইচ্ছে করেই দুর্ঘটনা ঘটানো হয়েছে।

আহত ব্যক্তিদের দেখতে যাওয়ার পরে, রেঙ্গালির প্রাক্তন বিধায়ক নায়েক অভিযোগ করেছেন যে এটি একটি দুর্ঘটনা নয়, একটি ইচ্ছাকৃত ঘটানো হয়েছে। বার বার ধাক্কা মারা হয় গাড়িটিকে।

পুলিশ সুপার মুকেশ কুমার ব্রাহ্ম জানিয়েছেন, আমরা ডাম্পারটি বাজেয়াপ্ত করেছি, চালককে আটক করা হয়েছে। নিহত পরিবারের সদস্যরা ইচ্ছাকৃতভাবে এই দুর্ঘটনা ঘটানো হয়েছে বলে অভিযোগ দায়ের করেছেন, আমরা তদন্ত শুরু করেছি।